**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0 versija - Vienotais tiesību aktu projektu izstrādes un saskaņošanas portāls)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015. gada 17. novembra Ministru kabineta (turpmāk – MK) noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2. apakšpunkts.
2. Deklarācijas par Māra Kučinska vadītā MK iecerēto darbību 35. uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 5. darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. MK 2016. gada 10. februāra rīkojuma Nr. 136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
4. Atbilstoši MK 2017. gada 10. augusta rīkojuma Nr.422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.-2020. gada plānošanas periodam” 3.punktam Valsts kancelejai tiek novirzīti 450 000 *euro*  pirmās kārtas projekta “Vienotais tiesību aktu projektu izstrādes un saskaņošanas portāls” īstenošanai.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0 versija - Vienotais tiesību aktu projektu izstrādes un saskaņošanas portāls)”tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 10.0 versijā projekta „Vienotais tiesību aktu projektu izstrādes un saskaņošanas portāls” (turpmāk – projekts) detalizēts apraksts. Projekts tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā, projekts veicina darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 4 publiskās pārvaldes procesus un izveidojot 1 koplietošanas risinājumu “Vienota tiesību aktu projektu izstrādes, saskaņošanas, apstiprināšanas un kontroles vide”, izveidojot 1 e-pakalpojumu. Pašreizējā situācija, problēmas un piedāvātie risinājumi:**Apgrūtināta sabiedrības līdzdalība** tiesību aktu jaunrades procesā. Lai iepazītos un sniegtu viedokli par izstrādē esošu tiesību aktu projektu (turpmāk – TAP), nepieciešams sekot līdzi visu ministriju tīmekļvietnēs izvietotajai informācijai, kur nozares TAP tiek publicēti, turklāt nav iespējams izsekot TAP dažādās tā attīstības stadijās un pārliecināties, vai TAP izstrādes un saskaņošanas iepriekšējā posmā izteiktais viedoklis ir spēkā nākamajā posmā.Vienota TAP portāla izveide dos iespēju vienuviet sekot līdzi lēmumu pieņemšanas procesam un TAP izstrādei, sākot no idejas līdz lēmumam MK. Izmantojot e-pakalpojumu “Tiesību aktu projektu sabiedriskā apspriešana”, būtiski paplašināsies sabiedrības līdzdalības iespējas TAP un attīstības plānošanas dokumentu projektu izstrādē. Ikvienam sabiedrības loceklim būs iespēja pārskatīt visas sabiedriskās apspriešanas, kā arī, ja sabiedriskā apspriešana ir aktīva, sniegt viedokli par TAP redakciju.Vienlaikus tiks sekmēta pilsoniskās sabiedrības attīstība, pilnveidojot iedzīvotāju pilsoniskās līdzdalības prasmes un iespējas iesaistīties sabiedrībai kopīgu jautājumu risināšanā. Tiks palielināta sabiedrības uzticēšanās valsts varai, kas ir balstīta uz tiesiskuma stiprināšanu, sabiedrības līdzdalību valsts pārvaldes procesos un kvalitatīvu valsts pārvaldes uzdevumu īstenošanu.Valsts pārvaldē izstrādājot, saskaņojot un apstiprinot TAP, eksistē **sadrumstalots un neviendabīgs process**, kuru pavadot, jāveic liels neautomatizētu darbību apjoms. Sadrumstalotās vides dēļ būtiska problēma ir arī TAP izstrādes un saskaņošanas kontroles veikšana.MK iesniedzamos TAP, attīstības plānošanas dokumentu projektus un citus dokumentus izstrādā nozaru ministrijas, to padotības iestādes un Ministru prezidenta padotības iestādes. TAP un citu dokumentu izstrādē šobrīd netiek izmantotas īpašas izstrādes programmatūras. Katra iestāde sava resora noteiktajā vidē izstrādā TAP un to virza uz Valsts sekretāru sanāksmi, Ministru kabineta komiteju un MK. Saskaņošana ar citām iestādēm un izziņas sagatavošana ir ļoti apjomīgs darbs, kas prasa veikt daudz tehnisku (neautomatizētu) darbību, kā arī tiek uzkrāti, dublēti dati, un viena un tā pati informācija tiek uzturēta katrā resorā atsevišķi. TAP saskaņošana notiek caur vairākiem kanāliem, kas neveido vienu skaidri saprotamu plūsmu.Pēc TAP portāla ieviešanas tiesību aktu izstrādātājiem valsts pārvaldē būtiski tiks mazināts administratīvais slogs, kas ir saistīts ar tehniska rakstura darbību veikšanu, sagatavojot, saskaņojot un kontrolējot TAP, tādejādi ļaujot vairāk laika veltīt dokumenta satura kvalitātei.Visa informācija par TAP dzīves ciklu, sākot ar darba uzdevuma par TAP izstrādi saņemšanu, starpinstitucionālo saskaņošanu, kontroli, sabiedrības iesaistīšanu jautājuma publiskajā apspriešanā, līdz lēmuma pieņemšanai MK, un datu nodošanu lēmuma pieņemšanai Saeimā vai publicēšanai oficiālajā izdevumā “Latvijas Vēstnesis”, būs pieejama vienuviet TAP portālā, nevis sadrumstalota dažādās sistēmās vai vietnēs. Ērtākai dokumenta izstrādei TAP portālā būs iestrādāti dažādi automātiski TAP noformēšanas mehānismi un palīglīdzekļi, piemēram, elektroniskā tiesību aktu izstrādes rokasgrāmata, dažādas dokumentu veidnes un šabloni, juridisko terminu vārdnīca u.c. palīglīdzekļi.Ar TAP portāla izveidi tiks optimizēti ministriju resursi, jo tiks izveidota vienota ministriju un to padotības iestāžu TAP izstrādes darba un aprites vide, konceptuāli atsakoties no dokumenta, kā publiskās pārvaldes procesu un informācijas organizācijas ass, kas pilda tikai informācijas nesēja funkciju, tā vietā liekot informāciju pašu par sevi, kura tiek radīta, uzkrāta, apstrādāta un izplatīta digitāli, pieļaujot tās pārveidošanu uz/no analogā formāta tikai klientu apkalpošanas vajadzībām (*digital by default*). Tiks izslēgta nepieciešamība katrai ministrijai uzturēt savu atsevišķu vidi TAP izstrādei. Tāpat ministriju dokumentu vadības sistēmās nebūs jāuztur ar TAP izstrādi, apriti un kontroli saistītā informācija, jo visa nepieciešamā informācija tiks glabāta TAP portālā informācijas veidā.Tiks optimizēta arī Valsts kancelejas darba vide, izņemot no dokumentu aprites un uzdevumu kontroles informācijas sistēmas (turpmāk – DAUKS) un iekļaujot TAP portālā ar TAP izstrādi un apriti saistītās funkcijas (reģistrēšanu, apstrādi, pieņemto TAP juridisko noformēšanu, parakstīšanu, Ministru kabineta sēžu darba kārtību un protokolu gatavošanu un nosūtīšanu). Pilnībā tiks izslēgta papīra dokumentu aprite, ja vien tiesību aktos nebūs noteikts savādāk. Tādejādi būtiski tiks nodrošināta/sekmēta starpiestāžu procesu pilnveidošana.Arī Ministru kabineta sēžu dokumentu pārvaldības sistēmas e-portfelis funkcionalitāte tiks uzlabota un integrēta TAP portālā. Ievērojot datu drošību, šis modulis būs pieejams tikai sēžu dalībniekiem, to pilnvarotajām personām un sēžu nodrošinātājiem. Pārējiem interesentiem visa nepieciešamā informācija ērtā veidā būs pieejama TAP portāla publiskajā daļā.Nevalstiskās organizācijas (t. sk. valdības sociālo un sadarbības partneru organizācijas) savus **atzinumus sniedz gan papīra veidā, gan elektroniski**. Pēc TAP portāla ieviešanas visi atzinumi tiks sniegti caur personalizētiem lietotāju kontiem strukturētas informācijas veidā. Tas nodrošinās, ka līdz ar TAP portāla ieviešanu ekspluatācijā visa ar TAP saistītā informācija tiks uzglabāta strukturētā veidā un būs ērti un ātri izmantojama. Taču pārejas periodā nevalstiskās organizācijas varēs savus atzinumus iesniegt arī elektronisku dokumentu veidā, izmantojot e-pastu vai dokumentu integrācijas vidi (turpmāk - DIV). Taču dokumentu veidā iesniegto informāciju nebūs iespējams uzkrāt datu bāzē strukturētā veidā. TAP portāls nodrošinās, gan pašvaldību un pašvaldības pārstāvošo organizāciju, gan nevalstisko organizāciju līdzdalību TAP izstrādē un saskaņošanā, paredzot iespēju TAP portālā sekot vispārpieejamo TAP izstrādes, saskaņošanas un apstiprināšanas gaitai un saskaņošanas procesā tiešsaistē strādāt TAP portālā, tai skaitā sniegt savu viedokli par izstrādāto TAP.TAP portāla pilnvērtīgam infrastruktūras risinājumam nepieciešams izmantot valsts rīcībā esošās koplietošanas komponentes, piemēram, www.latvija.lv lietotāju autentifikācijas rīku un dokumentu integrācijas vidi, tādējādi nedublējot jau esošu risinājumu izstrādi un ekonomējot resursus.TAP portāla izvietošanai nepieciešams Valsts pārvaldes iestādēm pieejams datu centrs.Mērķis un būtībaTAP portāla izveides mērķis ir **MK lēmumu pieņemšanas procesa modernizēšana**, nodrošinot efektīvāku un ātrāku tiesību aktu projektu izstrādes, saskaņošanas, apstiprināšanas un kontroles procesu, un **sabiedrības līdzdalības vides uzlabošana** tiesību aktu jaunrades procesā, izveidojot E-pakalpojumu “Tiesību aktu projektu sabiedriskā apspriešana”, tādējādi iedzīvinot atvērtās pārvaldības principus un iniciatīvas.Detalizēts politikas ietekmes novērtējums:TAP projekts nodrošinās Ministru kabineta iekārtas likumā un Ministru kabineta kārtības rullī (turpmāk - MKKR) noteikto lēmumu sagatavošanas un pieņemšanas procesu būtisku pilnveidošanu, kā arī uzlabos TAP datu un metadatu pieejamību, kas veicinās:* vispusīgu sabiedrības informēšanu un iesaisti lēmumu sagatavošanas procesā;
* vienkāršos TAP izstrādes, saskaņošanas un iesniegšanas darbības;
* lietotājiem ērtu darbu gan ar TAP izstrādi, gan viedokļu sniegšanu;
* resursu izmantošanas efektivitāti valdības lēmumu sagatavošanas un pieņemšanas procesā.

Projekta lietderības pamatojums:Īstenojot TAP portāla izveidi, sabiedrībai un valsts pārvaldei būs ieguvumi un resursu ietaupījumi, kas atsvērs ieguldītās investīcijas šāda mēroga projekta ieviešanā. Nākotnē attīstot TAP portālu un piesaistot nepieciešamo finansējumu, būs iespējams nodrošināt pilnu tā funkcionalitāti.Investīciju atdeve sagaidāma lietvežu darba ietaupījumā, TAP un ar tiem saistīto dokumentu projektu, izziņu par dokumentu projektiem un atzinumu sagatavošanas un saskaņošanas, izsludināšanas un virzības procedūru vienkāršošanā un TAP kvalitātes uzlabošanā, saņemot sabiedrības viedokli par TAP projekta izstrādes agrīnā stadijā.Veicot sākotnējo sociālekonomisko ieguvumu analīzi, balstoties uz pašreizējiem TAP informācijas apstrādes datiem un plānojot risinājuma ieviešanas ieguvumus, indikatīvi ir aprēķināti šādi summārie rezultāti: personāla resursu samazinājums gadā 673 cilvēkmēneši; sociālekonomiskais ietaupījums 1 363 891 *euro*.Piedāvātā TAP portāla izveide paredz sabiedrības uzticēšanās palielināšanos valsts pārvaldei, iesaistot to lēmumu pieņemšanā un demonstrējot normatīvā regulējuma pieņemšanas procesa caurspīdīgumu. Lietotājiem būs pieejama ērta vide, kurā vienkārši ieraudzīt visu TAP apspriešanas procesā iesaistīto pušu komentārus un ierosinājumus, gan tos, kas ir, ņemti vērā, gan tos, kas noraidīti, kā arī atbilstošos pamatojumus. Ieinteresētās personas varēs pieteikties uz informatīvajiem paziņojumiem noteiktā politikas joma vai konkrētas likumdošanas iniciatīvas sakarā un automātiski saņemt informāciju par jaunumiem un/vai izmaiņām par viņus interesējošo jomu.Nodrošinot lielāku darba efektivitāti un informācijas aprites ātrumu, Valsts pārvaldei TAP portāla risinājums būtiski uzlabos informācijas apriti, jo saīsināsies kopējais TAP un attīstības plānošanas dokumentu projektu izsludināšanai un saskaņošanai nepieciešamais laiks (nebūs jāgaida noteikta nedēļas diena projekta izsludināšanai, un termiņš atzinuma sniegšanai sāksies uzreiz pēc projekta izsludināšanas), visiem projektiem būs vienota saskaņošanas procedūra, izsludinot un iesniedzot visus projektus TAP portālā (nebūs vairākas projektu saskaņošanas procedūras – parastā kārtība, saīsinātā izsludināšanas un saskaņošanas procedūra (MKKR 73.1 punkts), projekti, kurus nav nepieciešams izsludināt un noteikta atsevišķa saskaņošanas procedūra (MKKR 73. un 111. punkts), steidzamības kārtībā iesniegtie projekti (MKKR 117. punkts), tādējādi samazinās slogu neautomatizētu darbību veikšanai.Piedāvātais TAP portāla risinājums ar procesu standartizāciju un TAP pieejamību vienuviet atvieglos TAP sagatavošanas, izsludināšanas, viedokļu apkopošanas un saskaņošanas procesus, kā arī atvieglos lietvedības, oficiālās publicēšanas un sistematizācijas procesus. TAP izstrādei tiks veidotas jau gatavas sagataves, kur vairāk laika varēs veltīt TAP saturam, netērējot laiku dokumenta tehniskā noformējuma nodrošināšanai.Izmantojot e-pakalpojumu “Tiesību aktu projektu sabiedriskā apspriešana”, sabiedrībai tiks nodrošināta iespēja digitālajā vidē vienuviet TAP apspriest visus sabiedriskajai apspriešanai nodotos projektus.Tiks izmantotas valsts rīcībā esošās un Ministru kabineta rīkojuma projekta pielikumā minētās koplietošanas komponentes, piemēram: [www.latvija.lv](http://www.latvija.lv) lietotāju autentifikācijas rīki un dokumentu integrācijas vide, tādējādi nedublējot jau esošu risinājumu izstrādi.Sabiedrībai atkalizmantošanai būs pieejamas trīs atvērto datu kopas: Tiesību aktu projekti (vispārpieejamā informācija – tiesību akts un tā anotācija); Tiesību aktu klasifikators; Politikas jomu klasifikācija.Grozījumi Ministru kabineta 2009.gada 15.decembra instrukcijā Nr.19 “Tiesību akta sākotnējās ietekmes izvērtēšanas kārtība” ir nepieciešami, lai nodrošinātu, ka anotācijas instrukcijas forma tiktu pielāgota datu uzkrāšanas un sistematizēšanas vajadzībām, piemēram, lai uzkrātu atsevišķi datus par administratīvajām izmaksām fiziskām personām, juridiskām personām un valsts institūcijām. Tāpat sistematizācija nepieciešama citām anotācijas sadaļām, lai nodrošinātu, ka interesentiem ir iespēja analizēt datus pa noteiktām datu kopām, piemēram, šobrīd visa informācija par tiesību akta mērķi, problēmu, risinājumiem, alternatīviem risinājumiem tiek uzkrāta vienā sadaļā, kas liedz efektīvi apstrādāt informāciju. |
|  3. | Projekta izstrādē iesaistītās institūcijas | Projekta vadības grupa, kas izveidota ar Valsts kancelejas direktora 2016. gada 15. aprīļa rīkojumu Nr. 25 “Par Vienotu tiesību aktu projektu izstrādes un saskaņošanas portāla izveides projekta vadības grupu”, kuras sastāvā iekļauts arī Tieslietu ministrijas pārstāvis un Latvijas Lielo pilsētu asociācijas pārstāvis. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Visas valsts pārvaldes iestādes**, kuras nodrošina TAP izstrādi, saskaņošanu un iesniegšanu noteiktā kārtībā MK. TAP portālā tiks nodrošināta visu TAP aprite, sākot no izstrādes, izsludināšanas un saskaņošanas līdz pieņemšanai MK un MK izdoto TAP nodošanas publicēšanai oficiālajā izdevuma “Latvijas Vēstnesis” vai attiecīgi atbalstīto likumprojektu iesniegšanai Saeimā.**Pašvaldības, pašvaldības pārstāvošās institūcijas, nevalstiskās organizācijas un valdības sociālo partneru organizācijas**, kuras sniedz atzinumus par nozaru ministriju TAP portālā izsludinātajiem TAP, jo visu TAP saskaņošanas process tiek nodrošināts TAP portālā.**Pašvaldības, pašvaldības pārstāvošās institūcijas, nevalstiskās organizācijas un valdības sociālo partneru organizācijas, jebkura privātpersona**, kura vēlas izteikt viedokli par nozares ministrijas izstrādāto attīstības plānošanas dokumenta projektu, TAP (kas būtiski maina esošo regulējumu vai paredz ieviest jaunas politiskās iniciatīvas) vai attiecīgi priekšlikumiem plānošanas dokumentam vai TAP atbilstoši Sabiedrības līdzdalības kārtībai attīstības plānošanas procesā (2009.gada 25.augustā Ministru kabineta noteikumi Nr. 970 “Sabiedrības līdzdalības kārtība attīstības plānošanas procesā”). Lai uzlabotu un pilnveidotu sabiedrības līdzdalības iespējas, TAP projekta ietvaros paredzēts izveidot e-pakalpojumu “Tiesību aktu projektu sabiedriskā apspriešana”. |
| 2. | Tiesiskā regulējuma ietekme uz tautsaimniecību un administratīvo slogu | Valsts pārvaldes iestādēm tiesības un pienākumi nemainīsies, taču tiks atvieglotas darbības, ko veic, nodrošinot sabiedrības līdzdalību, izstrādājot, saskaņojot un iesniedzot noteiktā kārtībā MK TAP, jo TAP portālā daudzas līdz šim veicamās darbības tiks standartizētas un procesi automatizēti un padarīti vienveidīgi, kas ļaus TAP izstrādātājiem vairāk uzmanības veltīt TAP kvalitātei. TAP portāls atvieglos valsts pārvaldes iestāžu darbību – veicinās starpiestāžu sadarbību, izstrādājot dokumentus koprades vietnē (piemēram, kā *wikipedia*) un atslogojot iestāžu un valsts centralizētās lietvedības sistēmas un atrisinot to savietojamības problēmas. TAP portālā būs gatavas MK iesniedzamo dokumentu sagataves, sasaiste ar elektronisko Normatīvo aktu projektu izstrādes rokasgrāmatu (palīgs TAP izstrādātājiem), nodrošināta ērtāka saskaņošanas dokumentācijas sagatavošana un TAP precizēšana.Pārējām mērķgrupām, kuras sniedz atzinumus vai viedokli, tiesības un pienākumi nemainās, taču līdzdalības iespējas tiks padarītas pieejamākas, ērtākas un caurskatāmākas, kas, nodrošinot plašāku sabiedrības līdzdalību valdības lēmumu sagatavošanas procesā, sekmēs vispusīgi izvērtētāku lēmumu pieņemšanu valdībā. Piemēram, visi sabiedriskajai apriešanai nodotie attīstības plānošanas dokumentu projekti, TAP (kas būtiski maina esošo regulējumu vai paredz ieviest jaunas politiskās iniciatīvas) vai attiecīgi priekšlikumiem plānošanas dokumentam, būs pieejami vienuviet – TAP portālā, kas būtiski atvieglos minēto mērķgrupu iespējas orientēties valsts pārvaldes piedāvāto iniciatīvu virzībā un ērti izteikt viedokli, kā arī pārliecināties par to, vai viedokļi tiek izvērtēti. |
| 3. | Administratīvo izmaksu monetārais novērtējums | Administratīvo izmaksu monetārais novērtējums ir iekļauts indikatīvajā sociālekonomiskā ieguldījuma aprēķinā. Savukārt ņemot vērā paredzēto procesu pilnveidi, tiek plānots, ka nevalstiskajām organizācijām un sociālajiem partneriem tiks ietaupīti vismaz 20% no esošajām administratīvajām izmaksām par tiesību aktu un attīstības plānošanas dokumentu atzinumu sagatavošanu. |
| 4. | Cita informācija | Nav attiecināms |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 29 237 | 494 241 | 573 395 | 135 627 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 29 237 | 494 241 | 573 395 | 135 627 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 34 397 | 581 460 | 674 582 | 313 261 |
| 2.1. valsts pamatbudžets | 0 | 34 397 | 581 460 | 674 582 | 313 261 |
| 2.2. valsts speciālais budžets | 0 | 0 | 0 |  |  |
| 2.3. pašvaldību budžets | 0 | 0 | 0 |  |  |
| 3. Finansiālā ietekme: | 0 | -5 160 | -87 219 | -101 187 | -177 634 |
| 3.1. valsts pamatbudžets | 0 | -5 160 | -87 219 | -101 187 | -177 634 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | x | 0 | 0 | 0 | 0 |
| 5. Precizētā finansiālā ietekme: | x | -5 160 | -87 219 | -101 187 | -177 634 |
| 5.1. valsts pamatbudžets | -5 160 | -87 219 | -101 187 | -177 634 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu ilgtspējīgu TAP projekta rezultātā izstrādāto IKT risinājumu darbību, pēc projekta termiņa beigām ir plānojamas ikgadējās IKT risinājumu uzturēšanas izmaksas. Plānotās izmaksas uzturēšanai 2020. gadā un turpmākajos gados ir 153 700 *euro* gadā, ietver sevī:1. infrastruktūras uzturēšanas (tai skaitā, darbības atjaunošana citā datu centrā, monitorings, tīkla aizsardzība, serveru operētājsistēmu uzturēšana un administrēšana, datubāzu vadības sistēmu serveru uzturēšana un administrēšana, aplikāciju uzturēšana un administrēšana, trešo pušu programmatūras licences, vides un resursu uzturēšanas ikgadējās izmaksa, IT drošības audits) izmaksas - 2% jeb 30 740 *euro*;

Infrastruktūras ikdienas uzturēšanas darbus, konfigurāciju, monitoringu un rezervēšanas risinājumu pārvaldību nodrošinās Iekšlietu ministrijas Informācijas centrs, kura sniegtie pakalpojumi tiks finansēti no Valsts kancelejai TAP portāla uzturēšanai piešķirtā finansējuma.1. administrēšanas un lietotāju atbalsta (tai skaitā, sistēmas administratora un lietotāju atbalsta speciālista atlīdzība, kas saskaņā ar Valsts un pašvaldību institūciju amatpersonu un darbinieku atlīdzības likumu noteikta kā piemaksa par papildu darbu esošajiem Valsts kancelejas darbiniekiem, kā arī, lai ievērotu TAP portāla drošības prasības, nepieciešams ierīkot atsevišķas portāla administratora un atbalsta speciālista darba vietas (datori), kas paredzētas darbam tikai ar TAP portālu, lietotāju kļūdu pieteikumu sistēmas izstrāde un uzturēšana, neatkarīgu ekspertu lietojamības tests pēc sistēmas nodošanas ekspluatācijā, statistikas un datu plūsmas analīzes rīka licence, Lietotāju apmācība) izmaksas - 3,5% jeb 53 795 *euro*;
2. programmatūras uzturēšanas un izmaiņas (tai skaitā, portāla izmaiņu pieprasījumi, portāla uzturēšanas un pavadīšanas izmaksas, programmatūras licences) izmaksas - 4,5% jeb 69 165 *euro*.

Sākot ar 2010.gadu MK budžeta programmā 01.00.00 “Ministru kabineta darbības nodrošināšana, valsts pārvaldes politika” ir paredzēts finansējums 20 660 *euro* apmērā DAUKS sistēmas uzturēšanai. Valsts kanceleja plānojot projekta rezultātā izstrādātā Vienotā valsts pārvaldes tiesību aktu projektu izstrādes, saskaņošanas un apstiprināšanas risinājuma portāla uzturēšanas izmaksas (2020.gadā un turpmākajos gados 153 700 *euro*) ņēma vērā arī DAUKS uzturēšanai ieplānotā finansējuma apmēru un daļējā apmērā (t.i., 6 000 *euro* apmērā) to novirzīs rīkojuma projekta rezultātu uzturēšanas izmaksu nodrošināšanai.Visu DAUKS uzturēšanas finansējumu novirzīt TAP portāla uzturēšanai nav iespējams, jo daļa DAUKS funkcionalitātes tiks izmantota lietvedības sistēmas uzturēšanai, piemēram, Valsts kancelejas rīkojumu, iekšējās un ārējās korespondences sagatavošanai, reģistrācijai, nosūtīšanai, apritei un kontrolei. TAP portāla izveides rezultātā netiek atbrīvotas vai izslēgtas tehniskās infrastruktūras iekārtas, kas nodrošina DAUKS funkcionēšanu (piemēram, serveri, disku masīvi u.c.) un tehniskās infrastruktūras uzturēšanas izmaksas  faktiski nesamazinās.Piešķirot papildu līdzekļus TAP portāla realizācijai, uzturēšanas izmaksas netika palielinātas mehāniski, jo Ministru kabinets lemjot par papildus finansējuma piešķiršanu, kārtējo reizi atbalstīja pilnas TAP portāla funkcionalitātes izstrādi. Līdz ar to TAP portālā būs plašāka funkcionalitāte (papildus nācis klāt jauns process un citas funkcionalitāti nodrošinošas komponentes), kas attiecīgi arī prasīs lielākas uzturēšanas izmaksas. Papildus vēršam uzmanību, ka atbilstoši IKT rekomendācijām sistēmas uzturēšanas izmaksas ir tieši proporcionāli atkarīgas no projekta izstrādes izmaksām.Lai segtu IKT risinājuma uzturēšanas izmaksas 2020.gadā pēc projekta pabeigšanas, papildu nepieciešamais finansējums 2020. gadam un turpmākajiem gadiem tiks pieprasīts normatīvajos aktos noteiktajā kārtībā. TAP projekts tiks finansēts no Eiropas reģionālās attīstības fonda līdzekļiem (turpmāk – ERAF), un tā kopējais finansējuma apjoms ir 1 450 000 *euro*, no tiem 2017.gadā 34 397 *euro* (ERAF finansējuma daļa –29 237 *euro*, nacionālā līdzfinansējuma daļa – 5 160 *euro*), 2018.gadā 581 460 *euro* (ERAF finansējuma daļa – 494 241 *euro*, nacionālā līdzfinansējuma daļa – 87 219 *euro*), 2019.gadā 674 582 *euro* (ERAF finansējuma daļa – 573 395 *euro*, nacionālā līdzfinansējuma daļa – 101 187 *euro*), 2020.gadā 159 561 *euro* (ERAF finansējuma daļa – 135 627 *euro*, nacionālā līdzfinansējuma daļa – 23 934 *euro*) |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts kanceleja, Valsts aģentūra “Latvijas Vēstnesis”, Valsts reģionālās attīstības aģentūra, Tieslietu ministrija, Saeima, Iekšlietu ministrijas Informācijas centrs |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms. |
| 3. | Cita informācija | Nav |

Vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

3340

Kalniņa, 67026576,

lelda.kalnina@varam.gov.lv

Rudzīte,67082897

signe.rudzite@mk.gov.lv